કોંગ્રેસ હાઈકમાન્ડનું વલણ જોયા બાદ જિલ્લા સ્તરેથી અહેવાલ મંગાવીને પ્રદેશે પક્ષ વિરોધી કામ કરનારાની યાદી બનાવીને હાઈકમાન્ડને મોકલી હતી તેમાં કેટલાક પૂર્વ ધારાસભ્યો અને જિલ્લા પ્રમુખો પણ સામેલ હતા. જોકે આવી યાદી બનાવવામાં પણ કેટલાંક નામો કોઈ ચોક્કસ કારણોસર રહી ગયા છે તેવો ગણગણાટ પક્ષમાં શરૃ થયો હતો. પ્રદેશ કોંગ્રેસમાં હાલ પક્ષ વિરોધી કાર્ય કરનારા સામે પગલાં લેવાનો મુદ્દો હોટ ટોપિક બની રહ્યો છે. પક્ષ વિરોધી કામ કરનારાઓને પક્ષમાં જ કેટલાક નેતાઓ બચાવી રહ્યાની ચર્ચાઓ ચાલી રહી છે. નોટિસો પણ અમુક નેતાઓને નથી અપાઈ તેવી ફરિયાદો હાઈકમાન્ડ સુધી કરવામાં આવી છે. હાઈકમાન્ડે પ્રદેશની નેતાગીરીને આ મુદ્દે ઠપકો આપતા વધુ ૧૪ આગેવાનોને નોટિસ આપીને ખુલાસો પૂછાયો હતો. અગાઉ ર૮ જેટલા આગેવાનોને નોટિસ આપી હતી. અત્યાર સુધીમાં ગુજરાત કોંગ્રેસના માત્ર પાંચ જિલ્લા – તાલુકા સ્તરના આગેવાનોને સસ્પેન્ડ કરવામાં આવ્યા છે.